CELEX: C2005/019/43
Language: el
Date: 2005-01-22 00:00:00
Title: Απόφαση του Πρωτοδικείου, της 18ης Νοεμβρίου 2004, στην υπόθεση T-176/01, Ferriere Nord SpA κατά Επιτροπής των Ευρωπαϊκών Κοινοτήτων (Κρατικές ενισχύσεις — Κοινοτικά πλαίσια των κρατικών ενισχύσεων για την προστασία του περιβάλλοντος — Επιχείρηση βιομηχανίας σιδήρου και χάλυβα — Προϊόντα υπαγόμενα στη Συνθήκη ΕΚ — Εγκριθέν καθεστώς ενισχύσεως — Νέα ενίσχυση — Κίνηση επίσημης διαδικασίας — Προθεσμίες — Δικαιώματα άμυνας — Δικαιολογημένη εμπιστοσύνη — Αιτιολογία — Διαχρονική δυνατότητα εφαρμογής των κοινοτικών πλαισίων — Περιβαλλοντικός σκοπός της επενδύσεως)

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/20
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 18ης Νοεμβρίου 2004
   στην υπόθεση T-176/01, Ferriere Nord SpA κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Κοινοτικά πλαίσια των κρατικών ενισχύσεων για την προστασία του περιβάλλοντος - Επιχείρηση βιομηχανίας σιδήρου και χάλυβα - Προϊόντα υπαγόμενα στη Συνθήκη ΕΚ - Εγκριθέν καθεστώς ενισχύσεως - Νέα ενίσχυση - Κίνηση επίσημης διαδικασίας - Προθεσμίες - Δικαιώματα άμυνας - Δικαιολογημένη εμπιστοσύνη - Αιτιολογία - Διαχρονική δυνατότητα εφαρμογής των κοινοτικών πλαισίων - Περιβαλλοντικός σκοπός της επενδύσεως)
   (2005/C 19/43)
   Γλώσσα διαδικασίας: η ιταλική
   Στην υπόθεση Τ-176/01, Ferriere Nord SpA, με έδρα το Osoppo (Ιταλία), εκπροσωπούμενη από τους δικηγόρους W. Viscardini Donà και G. Donà, υποστηριζόμενη από την Ιταλική Δημοκρατία (εκπρόσωποι: αρχικώς U. Leanza και, στη συνέχεια, I. Braguglia και M. Fiorilli, avvocati dello Stato, με τόπο επιδόσεων στο Λουξεμβούργο), κατά Επιτροπής των Ευρωπαϊκών Κοινοτήτων (εκπρόσωποι: V. Kreuschitz και V. Di Bucci, με τόπο επιδόσεων στο Λουξεμβούργο), με αντικείμενο, αφενός, την ακύρωση της αποφάσεως 2001/829/ΕΚ, ΕΚΑΧ της Επιτροπής, της 28ης Μαρτίου 2001, για την κρατική ενίσχυση την οποία η Ιταλία προτίθεται να εφαρμόσει υπέρ της Ferriere Nord SpA (EE L 310, σ. 22), και, αφετέρου, την καταβολή αποζημιώσεως για την αποκατάσταση της ζημίας που η προσφεύγουσα διατείνεται ότι υπέστη εξ αιτίας της εκδόσεως της εν λόγω αποφάσεως, το Πρωτοδικείο των Ευρωπαϊκών Κοινοτήτων (τέταρτο πενταμελές τμήμα), συγκείμενο από τους H. Legal, πρόεδρο, V. Tiili, A. W. H. Meij, Μ. Βηλαρά και N. J. Forwood, δικαστές, γραμματέας: J. Palacio Gonzαlez, κύριος υπάλληλος διοικήσεως, εξέδωσε στις 18 Νοεμβρίου 2004 απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την προσφεύγουσα στα δικά της δικαστικά έξοδα καθώς και σε αυτά της Επιτροπής.
            
         
               3)
            
            
               Η Ιταλική Δημοκρατία φέρει τα δικά της δικαστικά έξοδα.
            
         
      (1)  ΕΕ C 289 της 13.10.2001.